****

**BALVU NOVADA PAŠVALDĪBA**

**BALVU NOVADA DOME**

Reģ.Nr.90009115622, Bērzpils iela 1A, Balvi, Balvu novads, LV-4501, tālrunis +371 64522453

fakss+371 64522453, e-pasts: dome@balvi.lv

**APSTIPRINĀTI**ar Balvu novada domes

2024.gada 26.septembra

lēmumu (sēdes protokols Nr.\_\_\_, \_\_\_.§)

**SAISTOŠIE NOTEIKUMI**

Balvos

2024.gada 26.septembrī **Nr.\_\_\_/2024**

**Grozījums Balvu novada domes 2022.gada 22.septembra saistošajos noteikumos Nr. 33/2022 “Sabiedrisko ūdenssaimniecības pakalpojumu sniegšanas un lietošanas kārtība Balvu novadā”**

*Izdoti saskaņā ar Ūdenssaimniecības pakalpojumu likuma*

*6.panta ceturto daļu un piekto daļu.*

Izdarīt Balvu novada domes 2022. gada 22.septembra saistošajos noteikumos Nr. 33/2022 “Sabiedrisko ūdenssaimniecības pakalpojumu sniegšanas un lietošanas kārtība Balvu novadā” šādu grozījumu:

papildināt ar 1.1 punktu šādā redakcijā:

“1.1 Saistošie noteikumi paredz šādas sabiedrisko ūdenssaimniecības pakalpojumu sniedzēja tiesības un pienākumus:

1.11. Balvu novada dome piešķir Balvu novada pašvaldības aģentūrai “SAN-TEX” īpašas tiesības sniegt ūdensapgādes un kanalizācijas pakalpojumus Balvu pilsētas administratīvajā teritorijā;

1.12. Balvu novada pašvaldības aģentūra “SAN-TEX” apņemas sniegt Balvu pilsētas teritorijā šādus ūdenssaimniecības un kanalizācijas pakalpojumus:

1.12.1. ūdens ieguvi, uzkrāšanu un sagatavošanu lietošanai līdz padevei centralizētajā ūdensvada tīklā;

1.12.2. ūdens piegādi no padeves vietas centralizētajā ūdensvada tīklā līdz piederības robežai;

1.12.3. notekūdeņu savākšanu centralizētajās kanalizācijas sistēmās no piederības robežas un novadīšanu līdz notekūdeņu attīrīšanas iekārtām;

1.12.4. notekūdeņu attīrīšanu un novadīšanu vidē, tai skaitā virszemes ūdensobjektos;

1.13. Balvu novada pašvaldības aģentūrai “SAN-TEX” ir pienākums uzturēt un atjaunot nepieciešamo tehnisko aprīkojumu, lai šo noteikumu 1.12. apakšpunktā minētos pakalpojumus varētu sniegt atbilstoši katram pakalpojumu veidam noteiktajām prasībām;

1.14. Balvu novada pašvaldības aģentūra “SAN-TEX” ir tiesīga sniegt šo noteikumu 1.12. apakšpunktā minētos ūdenssaimniecības pakalpojumus līdz 2033.gada 31.decembrim;

1.15. Balvu novada pašvaldības aģentūra “SAN-TEX” var pretendēt saņemt atlīdzības jeb kompensācijas maksājumus – investīcijas sabiedrisko ūdenssaimniecības pakalpojumu sniegšanas infrastruktūrā. Atlīdzības maksājumu aprēķināšana, kontrole un pārskatīšana, kā arī atlīdzības maksājumu pārmaksas novēršana un atmaksāšana notiek atbilstoši Eiropas Savienības un Latvijas Republikas normatīvajiem aktiem, kas nosaka prasības ES fondu līdzekļu piesaistīšanai ieguldījumiem ūdenssaimniecības sabiedrisko pakalpojumu sniegšanas infrastruktūrā, šādu projektu īstenošanas kārtībai, kā arī neatbilstoši veikto izdevumu atgūšanai un atmaksāšanai;

1.16. Šajos noteikumos iekļauti nosacījumi, kādus sabiedrisko pakalpojumu sniedzējam paredz Eiropas Komisijas 2011. gada 20. decembra lēmums Nr. 2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.

Domes priekšsēdētājs S.Maksimovs